ชมคลิป ยอดแสนไกล ซ้อมลับแข้งอย่างโหด ก่อนล้างตาคู่ปรับชาวดัตช์
เตรียมนับถอยหลังสำหรับไฟต์รีแมตช์สะเทือนวงการคิกบ็อกซิ่ง ระหว่างนักชกระดับตำนานชาวไทย ยอดแสนไกล IWE แฟร์เท็กซ์ และเจ้าตำรับคิกบ็อกซิ่งชาวเนเธอร์แลนด์ แอนดี้ ซาวเวอร์ ซึ่งทั้งคู่เคยพบกันเมื่อ 11 ปีที่แล้ว และเป็นนักชกชาวไทยเป็นฝ่ายแพ้คะแนนไปแบบคาใจ ทำให้ ยอดแสนไกล จึงเตรียมลับแข้งอันลือชื่อเพื่อปิดบัญชีแค้นครั้งนี้ให้สำเร็จ,วันที่ 23 มี.ค.62 เดอะฮีโร่ ยอดแสนไกล IWE แฟร์เท็กซ์ หรือที่บ้านเราคุ้นเคยกับฉายา มวยคอมพิวเตอร์ เพราะด้วยการออกอาวุธของ ยอดแสนไกล โดยเฉพาะ แข้ง เป็นที่ร่ำลือถึงความรุนแรง และแม่นยำราวคอมพิวเตอร์ประมวลผล แม้คู่ต่อสู้จะเตรียมตัวเพื่อรับมือกับอาวุธอันร้ายกาจนี้อย่างไร แต่เมื่อลูกเตะนั้นสัมผัสเข้าที่ร่างกายไม่ว่าส่วนใดก็ตาม จะรับรู้ได้ถึงความเจ็บปวดในทันที,มีบทความหนึ่ง ที่เขียนโดยสื่อต่างประเทศเมื่อปี 2016 โดยสัมภาษณ์ตำนานนักชกคิกบ็อกซิ่งชื่อดังชาวออสเตรเลีย จอห์น เวย์น พารร์ ที่เคยขึ้นสังเวียนกับ ยอดแสนไกล มาแล้วถึง 3 ครั้ง กล่าวว่านักสู้ทุกคนมีอาวุธที่น่ากลัว และสำหรับ ยอดแสนไกล คือลูกเตะซ้ายอันลือชื่อ ซึ่งมีความแม่นยำระดับเลเซอร์ และรุนแรงเหมือนโดนไม้เบสบอลตี เตะเข้าจุดเดิมและผิดพลาดไม่เกิน 2-3 ซม. ถึงขั้นต้องเอกซเรย์แขนหลังจากชกกับนักบู๊ชาวไทย เพื่อตรวจเช็กให้แน่ใจว่าแขนไม่หัก เพราะพลังการเตะนั้นรุนแรงยากจะหาอะไรมาเปรียบ,ซึ่ง ยอดแสนไกล กล่าวว่า นี่เป็นไฟต์ที่สำคัญมากสำหรับผม เพราะเคยแพ้ในบ้านเขาเมื่อปี 2008 ทั้งที่ผมไม่ได้รู้สึกว่าตัวเองผิดพลาดอะไรเท่าไร แต่ตอนนี้ผมมีพลังหมัดและเตะที่รุนแรงกว่า 11 ปีที่แล้ว และไม่เคยแพ้ใครตั้งแต่ปี 2011 ผมแค่อยากขึ้นสังเวียนไปคว้าชัยชนะ และล้ม แอนดี้ ซาวเวอร์ ให้ได้ นั่นคือเป้าหมายของผม,ต้องบอกว่าไฟต์นี้ คือไฟต์ที่จะสะเทือนวงการคิกบ็อกซิ่งทั่วโลก เพราะนักชกระดับตำนานทั้งสองคนขึ้นสังเวียนเผชิญหน้ากัน และต่างมีเป้าหมายเดียวกันคือการคว้าชัยชนะ สังเวียนแห่งการต่อสู้จะร้อนระอุและดุเดือด เพราะการแข่งขันครั้งนี้จะชี้ชะตาว่าใครคือสุดยอดนักชกคิกบ็อกซิ่งระดับโลกที่แท้จริง,ติดตามชมการถ่ายทอดสดศึก ONE: A NEW ERA ส่งตรงจากสนามเรียวโงกุ โคกุงิกัง กรุงโตเกียว ประเทศญี่ปุ่น ในวันอาทิตย์ที่ 31 มีนาคมนี้ ทางแอปพลิเคชัน ONE Super App ตั้งแต่เวลา 13.30 น.เป็นต้นไป และทางไทยรัฐทีวี ช่อง 32 เวลา 16.30 น.
เตรียมนับถอยหลังสำหรับไฟต์รีแมตช์สะเทือนวงการคิกบ็อกซิ่ง ระหว่างนักชกระดับตำนานชาวไทย ยอดแสนไกล IWE แฟร์เท็กซ์ และเจ้าตำรับคิกบ็อกซิ่งชาวเนเธอร์แลนด์ แอนดี้ ซาวเวอร์ 
ยอดแสนไกล IWE แฟร์เท็กซ์,แอนดี้ ซาวเวอร์,คิกบ็อกซิ่ง,วัน แชมเปียนชิพ,คลิปกีฬา